ພະນັກງານຊ່ອຍເຫຼືອ ອາເມຣິກັນ 10 ຄົນ ທີ່ຢ້ານວ່າ ໄດ້ຕິດເຊຶ້ອອີໂບລາ ກຳລັງ ເດີນທາງ ກັບຈາກ Sierra Leone
ພວກ​ຄົນເຫຼົ່າ​ນີ້​ ຈະ​ຖືກ​ນຳ​ໄປ​ຮັກສາ​ໂຕ ​ທີ່​ສູນ​ການ​ແພດ​ມະຫາວິທະຍາ​ໄລ​ລັດ Nebraska ແລະ​ສະ​ຖາ​ບັນ​ສຸຂະພາບ​ແຫ່ງ​ຊາດ NIH ຫຼື​ທີ່​ໂຮງໝໍ Emory University​.
ພວກພະນັກງານຊ່ອຍເຫຼືອ ສະຫະລັດ 10 ຄົນທີ່ອາດໄດ້ຕິດ ເຊື້ອໄວຣັສອີໂບລາໃນ Sierra Leone ກຳລັງຖືກອົບພະຍົບ ກັບຄືນມາຍັງສະຫະລັດ ບັນດາເຈົ້າໜ້າທີ່ສະຫະລັດ ກ່າວໃນວັນເສົາວານນີ້ວ່າ ພວກ ບຸກຄົນເຫຼົ່ານີ້ຈະຖືກນຳໄປຮັກສາໂຕທີ່ສູນການແພດມະຫາ ວິທະຍາໄລລັດ Nebraska ແລະສະຖາບັນສຸຂະພາບແຫ່ງ ຊາດ ໃນລັດ Maryland ຫຼືທີ່ໂຮງໝໍ Emory University ໃນນະຄອນແອັດແລນຕາ ລັດ Georgia ຊຶ່ງ ທັງ 3 ແຫ່ງນີ້ ເຄີຍທຳການປິ່ນປົວ ພວກຄົນໄຂ້ທີ່ຕິດເຊື້ອໄວຣັສນີ້ມາແລ້ວ ໃນວັນສຸກຜ່ານມານີ້ ພະນັກງານຊ່ອຍເຫຼືອສະຫະລັດຄົນນຶ່ງທີ່ຖືກກວດເຫັນວ່າຕິດເຊື້ອໄວຣັສດັ່ງກ່າວ ໃນຂະນະທີ່ເຮັດວຽກທີ່ Sierra Leone ໄດ້ເດີນທາງມາຮອດສະຖາບັນສຸຂະພາບແຫ່ງຊາດ ຫຼື NIH ເພື່ອຮັບການປິ່ນປົວ ໃນບັນດາພະນັກງານຊ່ອຍເຫຼືອ 10 ຄົນນີ້ ຍັງບໍ່ມີຜູ້ໃດສະແດງອາການຂອງການຕິດ ເຊື້ອໄວຣັສອີໂບລາ ເຊື້ອໄວຣັສທີ່ອັນຕະລາຍເຖິງຕາຍນີ້ ໄດ້ເອົາຊີວິດຜູ້ຄົນໄປແລ້ວ ປະມານ 10 ພັນຄົນ ໃນ ບັນດາປະເທດໃນອາຟຣິກາຕາເວັນຕົກ ອັນມີ Sierra Leone, ໄລບີເຣຍ ແລະກີນີ ຢ່າງໜ້ອຍມີ 24 ພັນ 340ຄົນ ໄດ້ຕິດເຊື້ອອີໂບລາ ນັບແຕ່ເຊື້ອພະຍາດດັ່ງກ່າວໄດ້ເລີ້ມລະບາດຂຶ້ນໃນອາຟຣິກາຕາເວັນ ຕົກ ໃນເດືອນທັນວາປີ 2013 ເປັນຕົ້ນມາ